**Tantárgyi tematika és félévi követelményrendszer**

**Agrárgazdaságtan és agrárpolitika**

**Nappali tagozat**

**BMM1108**

Agricultural Economics, Agricultural policy

**Féléves tematika:**

A tantárgy szakmai tartalma: Az agrárgazdaságtan a közgazdaságtan olyan ágazati alrendszere, amely a mezőgazdaság sajátosságainak közgazdasági kérdéseivel foglalkozik. A tárgy oktatási célja, hogy megismertesse a hallgatóval az élelmiszergazdaság nemzetgazdasági szerepét, a mezőgazdaság nemzetgazdasági kapcsolódásait, a mezőgazdasági- és élelmiszerpiac működését, a mezőgazdaság versenyképességének, piaci- és társadalmi alkalmazkodó képességének közgazdasági összefüggéseit, a termelési tényezők piacának és közgazdasági hatásainak agrár-közgazdasági összefüggéseit

**Tananyag leírása:**

1. Az agrárgazdaságtan tárgya és kapcsolata más tudományokkal
2. Az agrárgazdaság nemzetgazdasági helye és főbb kapcsolatai, társadalmi és gazdasági funkciója
3. A mezőgazdasági szektor sajátosságai: Erőforrások a mezőgazdaságban I.
4. A mezőgazdasági szektor sajátosságai: Erőforrások a mezőgazdaságban II.
5. A mezőgazdasági termelés ökonómiája
6. A fogyasztás ökonómiája
7. Az egyensúlyi ár kialakulása a piacon
8. ZH1
9. A mezőgazdasági szektor sajátosságai: Agribusiness
10. Együttműködési formák az agráriumban
11. A termékpálya értelmezése az élelmiszergazdaságban
12. A versenyképesség értelmezése mezőgazdaságban
13. A multifunkcionális mezőgazdaság értelmezése; Nemzetközi kitekintés
14. ZH 2 valamint beszámolók, teammunkák ismertetése

Kompetencia leírása: A hallgató a tárgy tanulása során megismeri a mezőgazdaság olyan természeti, technológiai és társadalmi sajátosságait, amelyek nem csupán megkülönböztetik a többi nemzetgazdasági ágtól, hanem módosíthatják az általános gazdasági törvények érvényesülését is. Így azok csak erre az ágra jellemző társadalmi-gazdasági jelenséget eredményezhetnek.

**Félévi követelmény: kollokvium**

**A foglalkozásokon történő részvétel:**

* Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.). **A gyakorlati foglalkozásokon a részvétel kötelező.**

**Az értékelés módja, ütemezése:**

* vizsga típusa:írásbeli és szóbeli.
* vizsgára bocsátás feltétele: a zárthelyi dolgozatok (40 pont), beadandó dolgozat/teammunka (30 pont) minimum 50,1%-os teljesítése.

**A vizsgára bocsátás feltétele:**

* Az 1. szorgalmi héten ismertetésre kerülnek a házi dolgozat formai és tartalmi követelményei
* 4. hét: témaajánlások kiadása.
* A zárthelyi dolgozatokra való felkészüléshez a kiadott témakörök szolgálnak alapul.
* A házi dolgozat és a zárthelyi dolgozatok 50,1% alatti teljesítése, valamint a gyakorlati órákról való hiányzás a tantárgy félévi érvénytelenségét vonja maga után.

**A kollokvium típusa**: írásbeli,szóbeli.

A kollokviumi kérdéssor a 14. szorgalmi héten kerül ismertetésre. A kollokvium 30 pont, melyet minimum 50,1%-ban teljesítenie kell a hallgatónak.

Írásbeli vizsga anyaga: Az előadásokon elhangzott ismeretek, valamint a szakirodalom ismerete.

**Az érdemjegy kialakításának módja:**

Az érdemjegy a félévi teljesítmény és kollokviumi teljesítmény alapján kerül kialakításra.

**Irodalomjegyzék:**

* VILLÁNYI L. - SZÉNAI L. (2001): Agárgazdaságtan. Szaktudás Kiadó, Budapest
* [Dr. Vasa László](https://www.libri.hu/szerzok/dr_vasa_laszlo.html) - [Dr. Villányi László](https://www.libri.hu/szerzok/dr_villanyi_laszlo.html) (2008): Agrárgazdaságtan; Szaktudás Kiadó, Budapest
* SAMUELSON-NORDHAUS (2005): Közgazdaságtan. Akadémiai Kiadó, Budapest
* SZABÓ G. (2001): Az Európai Unió agrárpolitikája. Debreceni Egyetem AC; Debrecen-Kaposvár (egyetemi jegyzet)
* Kárpáti - Lehota (2010): Agrármarketing; Szaktudás Kiadó, Budapest

Dr. Szabóné Berta Olga

Tantárgyfelelős